

 Obecné zastupiteľstvo v Istebnom v zmysle § 6 a 11 zákona SNR č. 369/1990 Zb. o obecnom zriadení v znení neskorších zmien a doplnkov a v zmysle § 8 zákona NR SR č. 596/2003 Z. z. o štátnej správe v školstve a školskej samospráve v znení neskorších zmien a doplnkov, sa uznieslo na vydaní tohto všeobecne záväzného nariadenia /ďalej len nariadenie/.

**NÁVRH**

**Všeobecne záväzného nariadenia**

**č. 3/2024**

**o určení školských obvodov**

*Návrh VZN 3/2024:*

*- vyvesený na úradnej tabuli obce a zverejnený na internetovej adrese obce*

 *pred rokovaním dňa: 16. 4. 2024*

*- zvesený pred rokovaním dňa: .......................*

*Počet pripomienok od FO uplatnených k NÁVRHU VZN : .........*

*Počet pripomienok od PO uplatnených k NÁVRHU VZN : ........*

**Tento NÁVRH VZN č. 3/2024 bol schválený dňa : .................... Obecným zastupiteľstvom v Istebnom uznesením ................**

*Toto VZN bolo po schválení vyvesené dňa: ...................*

*Toto VZN bolo po schválení zvesené dňa: ...................*

*Toto VZN nadobúda účinnosť dňa: ...................*

*ZAPISOVATEĽ obecného zastupiteľstva :*

*1/ meno, priezvisko, podpis : .............................*

*OVEROVATEĽ uznesenia obecného zastupiteľstva :*

*1/ meno, priezvisko, podpis : ...............................*

 *2/ meno, priezvisko, podpis : ..............................*

Obsah

[čl. 1 – Účel a predmet 4](#_Toc164063649)

[čl. 2 - Školský obvod 4](#_Toc164063650)

[čl. 3 - Určenie školského obvodu 4](#_Toc164063651)

[čl. 4 - Spoločný školský obvod 4](#_Toc164063652)

[čl. 5 – Spoločné a záverečné ustanovenia 4](#_Toc164063653)

## čl. 1 – Účel a predmet

1. Účelom tohto VZN v súlade so zákonmi č. 596/2003 Z.z. v znení neskorších predpisov o štátnej správe v školstve a školskej samospráve, podľa platných zákonov a zákona č. 416/2001 Z.z čl. 12 § 4 ods.11 o prechode niektorých pôsobností z orgánov štátnej správy na obce a vyššie územné celky je určiť školský obvod pre plnenie školskej dochádzky.

## čl. 2 - Školský obvod

1. Školský obvod základnej školy, ktorú zriadila obec, tvorí územie obce Istebné.
2. Žiak plní povinnú školskú dochádzku v základnej škole v školskom obvode, v ktorom má trvalé bydlisko, ak sa zákonný zástupca žiaka nerozhodne podľa odseku 3.
3. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý. Zriaďovateľ tejto základnej školy oznámi obci, v ktorej má žiak trvalé bydlisko, jeho prijatie do základnej školy v príslušnom školskom obvode.
4. V prípade vyradenia základnej školy zo siete a jej následného zrušenia obec určí školský obvod základnej školy, v ktorom budú žiaci zrušenej základnej školy plniť povinnú školskú dochádzku podľa odsekov 2 a 3. Ak sa tak nestane, školský obvod základnej školy, v ktorom budú žiaci zrušenej základnej školy plniť povinnú školskú dochádzku, určí okresný úrad, odbor školstva v Žiline.

## čl. 3 - Určenie školského obvodu

1. Školský obvod pre základnú školu, ktorej zriaďovateľom je obec Istebné, sa určuje na území obce Istebné **Základná škola s materskou školou 143, 027 53 Istebné.**

## čl. 4 - Spoločný školský obvod

1. V zmysle § 8, ods. 6 zákona NR SR č. 596/2003 Z. z. o štátnej správe v školstve a školskej samospráve sa Obec Istebné dohodla na zriadení spoločného školského obvodu s obcou Veličná.
2. Dohodou medzi obcou Istebné a uvedenou obcou Veličná sa určuje pre žiakov Veličná 1. - 9. ročník v Základnej škole s materskou školou Istebné 143, 027 53.
3. Škola v obci, s ktorou má obec zriadený spoločný školský obvod a v ktorej žiak bude plniť povinnú školskú dochádzku, je povinná z prostriedkov štátneho rozpočtu uhradiť zákonnému zástupcovi žiaka cestovné náklady na dopravu žiaka do tejto školy a späť do miesta trvalého bydliska vo výške ceny hromadnej dopravy, ak nezabezpečí dopravu inak.

## čl. 5 – Spoločné a záverečné ustanovenia

1. Návrh tohto nariadenia bol vyvesený dňa 16. 4. 2024 na úradnej tabuli Obce Istebné a zverejnený na internetovej stránke Obce Istebné.
2. Toto nariadenie bolo schválené uznesením Obecného zastupiteľstva Obce Istebné č..../2024 zo dňa ......................
3. Toto nariadenie bolo vyhlásené dňa........................ jeho vyvesením na úradnej tabuli Obce Istebné a nadobúda účinnosť dňa ...............
4. Zrušuje sa Všeobecne záväzné nariadenie Obce Istebné č. 9/2004 o určení školského obvodu základnej školy v obci Istebné.
5. Na tomto Všeobecne záväznom nariadení sa uznieslo Obecné zastupiteľstvo v Istebnom dňa ................. a schválilo ho uznesením č. ...............
6. Úplné znenie VZN č. 3/2024 bude prístupné na Obecnom úrade v Istebnom a na internetovej stránke obce [www.istebne.sk](http://www.istebne.sk) .

 **Martin Kováčik**

starosta obce